《东黄四景为族叔祖方轩先生赋 其一 文笔钟灵》
明代·黄仲昭

石幢亭亭苍玉立，数寻遥倚西山碧。宛如大笔架山曲，壮观莆城闻自昔。

吾家聚族幢之东，人豪迭出称儒宗。咸谓斯幢作文笔，千年秀气兹焉钟。

风景依然尚如此，孕秀钟灵殊未已。云仍努力绍书香，罔俾前修得专美。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。